**”Flora e barojave pas korrjes së grurit në lokalitetin e Klinës”**

# Abstrakti

Hulumtimet për floren e barojave pas korrjes së grurit janë kryer gjatë vitit 2020 në lokalitetin e Klinës. Hulumtimet janë kryer në grurë, sipas metodës se Braun-Blanquet-scale, ku madhësia e sipërfaqes së hulumtuar ka qenë 5 x 5 = 25 m2. Gjithsej janë kryer 73 rilevime, pas korrjes së grurit (korrik-gushtë).

Pas kryerjes së 73 rilevimeve për floren e barojave pas korrjes së grurit, gjithsejtë janë regjistruar 23 lloje të barojave, që ju takojnë 14 familjeve, kurse llojet dominonte ishin nga familjet: *Poaceae, Asteraceae* dhe *Fabaceae.* Llojet dominante ishin: *Avena fatua* (tërshëra e egër), *Convolvulus arvensis* (dredhje arash), *Consolida regalis* (konsolidë e bigëzuar) dhe *Datura stramonium* (tatulla). Rezultatet nga t-testit tregojnë se ka dallime signjifikante ndërmjet numrit mesatar të barojave në rilevimet e kryera ku janë përdorur herbicidet në krahasim me rilevimet ku nuk janë përodur herbicidet. Flora e barojave është e ndryshme midis tipeve të tokës dhe përgjatë gradientit mjedisorë.

Nga 23 lloje të barojave pas korrjes së grurit, 78% janë gjethegjera dhe 22% gjethengushta , kurse sa i përket ciklit biologjik 65% janë njëvjeçare, mirëpo edhe numri i llojeve shumëvjeçare ishte mjaftë i madh 35%. Në aspektin e spektrit biologjik kanë dominuar terofitet me 54%, pastaj hemikriptofitet me 28%, geofitet 13%, dhe me paraqitje më të vogël ishin kameofitet me 4%. Në bazë të rezultatetve për elementet floristike numri më i madh i llojeve të barojave të regjistruara i përkasin elementeve floristike sub euroaziatike me 23%, kosmopolite me 18%, pastaj submiddle europiane me 14%.

Fjalët kyçe: gruri, barojat, indeksat ekologjik